text: Acte de presentació dels nous pictogrames (Foto: Ajuntament del Vendrell)
  30/04/2021 - 15:00h
  El regidor de Comerç de l'Ajuntament del Vendrell, Rubén Gràcia i la regidora de Salut, Montse Martín, han presentat aquest divendres una iniciativa que s'està desplegant en aquests moments al Vendrell: la instal·lació de pictogrames en comerços i equipaments públics per facilitar la seva identificació a les persones amb autisme.
  A hores d'ara, i després d'oferir-los als comerços del Vendrell, ja se n'han editat més de vuitanta, alguns dels quals ja s'han anat col·locant aquests dies.
  Properament es tornarà a fer un nou oferiment a través de cartes per tal que s'afegeixen més establiments i es continuarà amb la col·locació dels pictogrames en més equipaments públics. En cas que algun comerç no hagi rebut la comunicació i estigui interessat en rebre un pictograma pot posar-se en contacte amb la Regidoria de comerç al correu electrònic promocio@elvendrell.net.